ΓΡΑΠΤΗ ΕΡΩΤΗΣΗ E-2231/02

υποβολή: Charles Tannock (PPE-DE) προς την Επιτροπή

(23 Ιουλίου 2002)

Θέμα: Κανόνες που διέπουν τη χορήγηση και την ακύρωση κρατικής ενίσχυσης, με ιδιαίτερη αναφορά στη Mecklenburger Metallguss

Στην απάντησή της στη γραπτή ερώτηση Ε-1253/02(1) η Επιτροπή παρουσίασε συνοπτικά την αιτιολόγηση του γεγονότος ότι επιτρέπεται στα κράτη μέλη να χορηγούν ενισχύσεις για τη διάσωση και την αναδιάρθρωση εταιρειών. Η Επιτροπή δήλωσε ότι η ενίσχυση δεν πρέπει να στρεβλώνει τον ανταγωνισμό στην αγορά και προσέθεσε ότι η αναδιάρθρωση της γερμανικής εταιρείας Mecklenburger Metallguss στη χρονική στιγμή όπου έγινε θεωρήθηκε πως δεν προκαλούσε στρεβλώσεις του ανταγωνισμού και ότι η Επιτροπή δε διέθετε πληροφορίες για τυχόν άλλη ενίσχυση προς τη Mecklenburger Metallguss από αυτήν που εγκρίθηκε με την απόφαση του 1999.

Όσον αφορά τις προσφυγές κατά αποφάσεως της Επιτροπής να εγκρίνει κρατική ενίσχυση, η Επιτροπή επιβεβαιώνει ότι ο ενδιαφερόμενος πρέπει να ασκήσει προσφυγή κατά της απόφασης εντός δύο μηνών, προσθέτοντας ότι η Επιτροπή έχει τη δυνατότητα να ανακαλέσει την απόφασή της, όταν η απόφαση βασίστηκε σε ανακριβείς πληροφορίες, οι οποίες παρασχέθηκαν κατά τη διαδικασία και αποτέλεσαν καθοριστικό παράγοντα για τη λήψη της απόφασης.

Είναι αυτός ο μόνος λόγος για τον οποίο μπορεί η Επιτροπή να ανακαλέσει την απόφασή της ή έχει τη δυνατότητα η Επιτροπή να λαμβάνειπόψη οποιοδήποτε στοιχείο στρέβλωσης του ανταγωνισμού το οποίο σημειώθηκε ενδεχομένως μετά τη χορήγηση της κρατικής ενίσχυσης, έστω κι αν η αρχική απόφαση της Επιτροπής να εγκρίνει την ενίσχυση ήταν τότε εύλογη και βασίστηκε σε ακριβείς πληροφορίες· Δεν πιστεύει η Επιτροπή ότι πρέπει να έχει αυτή τη δυνατότητα, αν πρόκειται να διαφυλαχθεί η παραπάνω αρχή, κατά την οποία η ενίσχυση δεν πρέπει να στρεβλώνει τον ανταγωνισμό στην αγορά, καθώς και αν η απουσία μιας τέτοιας διακριτικής ευχέρειας ενέχει ίσως τον κίνδυνο στρέβλωσης του ανταγωνισμού, δεδομένου ότι η Επιτροπή δεν είναι σε θέση να είναι βέβαιη για το αποτέλεσμα που θα έχει η έγκριση κρατικής ενίσχυσης σε κάθε οικονομικό τομέα μέσα σε μία χρονική περίοδο· Πιστεύει η Επιτροπή ότι η απαίτηση να ασκήσει ο ενδιαφερόμενος προσφυγή κατά της απόφασης της Επιτροπής εντός δύο μηνών είναι λογική· Ενημερώνει μήπως όλους τους ενδιαφερομένους για την απόφασή της όταν την ανακοινώνει και επιτρέπει σε κάθε ενδιαφερόμενο που επιθυμεί να προσβάλει μια απόφαση της Επιτροπής την πρόσβαση σε όλα τα σχετικά βασικά δεδομένα που διαθέτει η Επιτροπή όταν λαμβάνεται αυτή η απόφαση·

Ακόμη κι αν μπορεί να ασκηθεί προσφυγή κατά αποφάσεως της Επιτροπής εντός δύο μόνο μηνών σύμφωνα με το άρθρο 230 της Συνθήκης ΕΚ, δέχεται η Επιτροπή ότι τυχόν στρέβλωση της αγοράς που εμφανίστηκε αργότερα, αν δε διορθωθεί εγκαίρως από την Επιτροπή, θα παραβίαζε τις Συνθήκες και θα επιδεχόταν προσφυγή σύμφωνα με το άρθρο 232 της Συνθήκης ΕΚ·

(1) ΕΕ C 92 E της 17.4.2003, σελ. 43.

Απάντηση του κ. Monti εξ ονόματος της Επιτροπής

(16 Σεπτεμβρίου 2002)

Σύμφωνα με τον Κανονισμό (ΕΚ) αριθ. 659/1999 του Συμβουλίου της 22ας Μαρτίου 1999 για τη θέσπιση λεπτομερών κανόνων εφαρμογής του άρθρου 93 της συνθήκης ΕΚ(1), η αναθεώρηση μιας απόφασης της Επιτροπής, για τη χορήγηση μεμονωμένης ενίσχυσης, καθίσταται δυνατή στις ακόλουθες τρεις περιπτώσεις:

(i) όταν η απόφαση βασίστηκε σε ανακριβείς πληροφορίες, οι οποίες παρασχέθηκαν κατά τη διαδικασία και αποτέλεσαν καθοριστικό παράγοντα για τη λήψη της απόφασης, η αρχική απόφαση μπορεί να ανακληθεί,

(ii) όταν παρατηρείται κατάχρηση ενίσχυσης, όταν πρόκειται δηλαδή για ενίσχυση, η οποία χρησιμοποιείται από το δικαιούχο κατά παράβαση της αρχικής απόφασης της Επιτροπής, η Επιτροπή δύναται να κινήσει επίσημη ερευνητική διαδικασία,

(iii) η απόφαση της Επιτροπής μπορεί να αμφισβητηθεί με προσφυγή στο Πρωτοδικείο ή Δικαστήριο, εντός δυο μηνών από τη δημοσίευση του μέτρου.

Η Επιτροπή δικαιούται να προβεί σε επισκέψεις επιτόπιου ελέγχου σε περιπτώσεις που η έχει σοβαρές αμφιβολίες κατά πόσον τηρούνται οι αποφάσεις για τη μη διατύπωση αντιρρήσεων, οι θετικές αποφάσεις ή οιπό όρους αποφάσεις όσον αφορά συγκεκριμένη ενίσχυση.

Στη Συνθήκη ΕΚ ορίζεται για την άσκηση προσφυγής κατά αποφάσεως της Επιτροπής προθεσμία δυο μηνών, αρχής γενομένης από την ημερομηνία δημοσιεύσεως της απόφασης στην επίσημη εφημερίδα.

Η Επιτροπή δίνει μεγάλη δημοσιότητα σε αποφάσεις σχετικά με τις κρατικές ενισχύσεις. Στην Επίσημη Εφημερίδα δημοσιεύεται ένα περιληπτικό κείμενο, στο οποίο γίνεται παραπομπή στο αναλυτικό κείμενο της απόφασης, το οποίο παρέχεται στη συνέχεια μέσω διαδικτύου. Σε περιπτώσεις που η Επιτροπή κίνησε επίσημη διαδικασία ελέγχου, όλα τα τρίτα μέρη, τα οποίαπέβαλαν παρατηρήσεις σχετικά με την απόφαση να κινηθεί αυτή η διαδικασία, λαμβάνουν αντίγραφο της τελικής απόφασης. Το πλήρες κείμενο των τελικών αποφάσεων δημοσιεύεται στην Επίσημη Εφημερίδα. Όλες οι πληροφορίες παρέχονται επίσης στο δικτυακό τόπο της Γενικής Διεύθυνσης Ανταγωνισμού. Τέλος, για τιςποθέσεις που έχουν γενικότερο αντίκτυπο εκδίδονται ανακοινωθέντα τύπου. Όσον αφορά τις κρατικές ενισχύσεις, εκδόθηκαν 87 ανακοινωθέντα τύπου το έτος 2001.

Επιπλέον, κάθε ενδιαφερόμενος μπορεί να ενημερώσει την Επιτροπή για εικαζόμενες παράνομες ενισχύσεις και εικαζόμενες καταχρήσεις ενισχύσεων. Εφόσον η Επιτροπή λάβει απόφαση γιαπόθεση που σχετίζεται με το αντικείμενο της παρασχεθείσας πληροφορίας, αποστέλλει αντίγραφο της απόφασης αυτής στο ενδιαφερόμενο μέρος.

Όλα τα κύρια πραγματικά περιστατικά, τα οποία αποτελούν τη βάση για την αξιολόγηση της Επιτροπής, αναφέρονται στην απόφαση, όπως ορίζεται στο άρθρο 6, παράγραφος 1, του κανονισμού (ΕΚ) αριθ. 659/1999 του Συμβουλίου.

Η κίνηση διαδικασίας, βάσει του άρθρου 232 της Συνθήκης ΕΚ, για τη μη λήψη μέτρων, δεν είναι δυνατή για μεμονωμένη ενίσχυση όταν η στρέβλωση της αγοράς εμφανίζεται μόνον σε μεταγενέστερο χρονικό σημείο.

(1) ΕΕ L 83 της 27.3.1999.